Kierch Belval-Metzerlach

D'Kierch vu Belval-Metzerlach war eng kathoulesch Kierch, déi zur Par Suessem Christ Sauveur, zum Dekanat Süden-West an zu der Gemeng Suessem gehéiert huet an der Operstéiung Christi geweit war. D'Gebai steet am Metzerlach, um Eck vun der rue Aloyse Meyer an der rue SigefroiHoffmann, D., 2020. Kirchenentweihung besiegelt. Das Gotteshaus in Metzerlach soll zum Ort des öffentlichen Nutzens für alle Bürger werden. Luxemburger Wort vum 16. Mee 2020, S. 38..

D'Kierch gouf den 13. Januar 2021 duerch e bëscheeflechen Dekreet entweit. Besëtzer ass ewell d'Gemeng Suessem.

Am Mee 2020 huet de Gemengerot decidéiert, d'Entweiung vun der Kierch beim Bistum unzefroen. Vum Bistum gouf déi Ufro verworf. Am Gemengerot vum 20. November 2020 gouf entscheet, d'Kierch awer entweien ze loossenÄerzbëscheeflechen Dekreet vum 13.01.2021Metzerlach: Gemeinderat bestätigt Entweihung der Kirche, op wort.lu, gelies den 21. November 2020Lucien Wolff, Entweihung bestätigt, Gemeinderat Sassenheim stimmt erneut über die Zukunft der Kirche in Metzerlach ab, Luxemburger Wort, 23. November 2020, S. 34. Hei soll en Uert fir Zeremonien a Feieren an engem schéine Kader entstoen.

De 6. Mee 2022 gouf d'Gebai als nationaalt Monument klasséiert.
 Geschicht 
D'Par Belval-Metzerlach gouf 1959 als bëscheeflech Par gegrënnt an ass domat déi jéngst vun de fënnef Pare vum Parverband Suessem. Den éischte Paschtouer war vun 1959 bis 1974 de René Fisch.

D'Operstéiungskierch vu Belval-Metzerlach ass no de Pläng vum Schwäizer Architekt Hermann Baur (1894-1980) gebaut ginn. De Lëtzebuerger Architekt Robert Leer war fir de Bau zoustänneg. D'Baugeneemegung steet am Zesummenhang mam Amarsch vun den Truppe vum Warschauer Pakt an d'Stad Prag wärend der Zäit vum sougenannte Prager Fréijoer am August 1968. Doropshin hunn d'Lëtzebuerger Sozialisten (LSAP) all Gemengekoalitioune mat de Kommunisten (KPL) gekënnegt. De Bau vun der Kierch war bis dohin um Veto vum KPL-Vertrieder am Schäfferot gescheitert. An der éischter Gemengerotssëtzung am Januar 1969 gouf dunn, ënnert enger LSAP-CSV-Koalitioun de Bau geneemegtGegründet nach dem Einmarsch der Sowjetpanzer, Luxemburger Wort 30. 12. 2016, S. 18.

Fir de Bau vun der Kierch ze finanzéiere war an den 1960er Joren e Kierchebauveräi gegrënnt ginn. Doduerch konnten zirka 51 % vun de 14,315 Millioune Frang fir den Terrain an de Bau vu Privatleit a vu Betriber opbruecht ginn. 42 % goufe vum Staat finanzéiert an de Rescht vun der Gemeng Suessem.Nicolas Anen: Laizistisches Zentrum statt Kirche? - Kirchenfabrik Belval-Metzerlach wehrt sich gegen Pläne des Sassenheimer Schöffenrates am Luxemburger Wort vum 30. Dezember 2016

D'Kierch gouf de 4. Juli 1971 vum Bëschof Jean Hengen geweit. Et ass eng vun de wéinege Kierchen am Land bei deenen de Klackentuerm separat vun der Kierch steet.

Déi meescht Géigestänn bannen an der Kierch stame vum Tessiner Kënschtler Pierino Selmoni:
Altor
Ambo
Tabernakel
Dafsteen
Altorkräiz aus Metallstief geformt
Ouschterkäerzestänner

Un der kënschtlerescher Ausstattung war och de Baseler Kënschtler HH. Hauert bedeelegt. De Wandteppech hanner dem Altor ass vum Jean Zanter a senger Fra. De Bronzerelief deen den operstanene Christus weist, ass vum däitsche Kënschtler Elmar Hillebrand. D'Fënstere sinn vum Jean Zanter entworf ginn.

 Uergel 
An der Kierch steet eng Westenfelder-Uergel, déi 1971 vun der Lëntgener Uergelfabréck gebaut gouf.

 Klacken 
Am Tuerm hänke 5 Klacken. Se goufen den 12. September 1965 vum Bëschof Léon Lommel geweit a stamen aus der Klackegéisserei Schilling vun Heidelberg:

Michaelsklack am Schlagtoun la bémol mat der Opschrëft: Nunc facta est salus et virtus et regnum Dei nostri Bel Val-Metzerlach 1965 (de. Gekommen ist das Heil, die Macht und Herrschaft unseres Gottes). D'Michaels-Klack gouf mam Erléis vun enger Lotterie finanzéiert, déi 1964 vun den Œuvres paroissiales (Kirchenbauverein) organiséiert gouf. Se weit 746 kg.

Marieklack am Schlagtoun si bémol mat der Opschrëft: lat. Guade et laetare Virgo Maria, quia surrexit Dominus vere! Alleluia! (de. Freue dich und frohlocke, Jungfrau Maria, da der Herr wahrhaft ist auferstanden! Alleluia!) Bel Val-Metzerlach 1965, fund, fam. div. D'Klack gouf mat Stëftunge vu 17.000 Frang finanzéiert. Se weit 557 kg.

Theresieklack am Schlagtoun re bémol mat der Opschrëft fr. Mon Dieu! Je...Vous...Aime! Bel Val 1965. D'Klack gouf mat Spende vu Pätteren a Giedele vu jeeweils 1.000 Frang finanzéiert. Se weit 468 kg.

Don Bosco Klack am Schlagtoun mi bémol mat der Opschrëft Sta sempre allegro (de. Sei immer froh!) Metzerlach 1965. D'Klack gouf mat Spende vu Pätteren a Giedele vu jeeweils 1000 Frang finanzéiert. Se weit 321 kg.

Jousefsklack am Schlagtoun fa mat der Opschrëft Amissum quaeris et invenis, miscens gaudia fletibus Bel Val Metzlerlach 1965 fund. fam. Weimerskirch-Schwaller.

De Klackestull gouf vun der Arbed vun Déifferdeng gemaach, d'Anlag fir ze lauden ass vun der Firma Diegner und Schade vun Dorsten (Däitschland).

 Literatur 
 Michel Schmitt, Die Auferstehungskirche in Bel Val-Metzerlach und ihre liturgisch-künstlerische Ausstattung, Die Warte vum 7. Okt. 1971

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren
Lëscht vun de fréiere Lëtzebuerger Paren

 Um Spaweck 

 Websäit vum Parverband Suessem
 D'Kierch op der Websäit vum Parverband Suessem
 D'Fënstere vun der Kierch vu Bel Val-Metzerlach op der Websäit vun der Stiftung Forschungsstelle Glasmalerei des 20. Jh. e. V. 
 D'Kierch zu Belval am RTL Journal vum 20. Februar 2022, Minutt 12 - 15

Belval-Metzerlach
Kierch Belval-Metzerlach
Belval-Metzerlach
Kategorie:Klasséiert Kierchen a Kapellen